**Grundejerforeningen Orøgaard.**

Referat af bestyrelsesmøde lørdag d. 14.11.2020 kl. 9.30.

**Mødet holdes hos Flemming, Fasansti 25.**

Afbud: Annika

1. Gennemgang af referat fra seneste bestyrelsesmøde:

**Referatet gennemgået og drøftet.**

2. Henvendelse og andet vedr. grundejerne: Henvendelse fra Ø-asen om støtte til etablering af legeområde. Vi støtter med 5000,-

Henrik: Den nye hjemmeside er nu aktiv, flot design, og et godt billede udadtil. En opfordring til at besøge den. Fasanstien 1 og Esmosevej 5 skulle være solgt.

Lars: Mht. bredbåndsforbindelsen med evt. tilskud fra energistyrelsen:

Ansøgningen afsendt og svar ventes til december.

3. Regnskab, status betaling kontingent og vand.

Charlotte fremlagde foreningens kontoopgørelse, der har været en del udfordringer, fx overgang til PBS. En snak om diverse poster.

Der følges op på vandværkskartoteket, som ikke altid er opdaterede i forhold til nye ejere. Der har været et par svipsere hos VVE.

Der er kommet kvartalsregnskaber efter tredje kvartal fra Vandværkernes EDB-service.

4. Status Vandværket:

Lars: Der er indhentet tre tilbud på bundfældningstanken, og Danwaretecs tilbud på 140.000,- + moms er valgt og iværksættes til januar.

Flowmåleren virker ikke efter hensigten, og der er tre muligheder for at vælge:

En sms løsning, en APP-overvågnings løsning og en alarm løsning. Lars og Flemming anbefaler APP-løsningen til 24.000 + moms og montering. Tilbuddet er fra Danwatec.

Seneste måling fra DONS viser en lille stigning i nitratværdien fra 0,010 til 0,011, hvilket er en overskridelse. Der gøres ikke noget ved det. Skyldes muligvis, at der ikke er skyllet nok, hvilket der nu rettet op på.

BNBO, boringer nær bolig nære områder: Vi ligger i et højrisiko område ifølge kommunen, fordi vi ligger lige op af dyrket mark. Lars anbefaler, at vi laver en aftale med Erik, bonden, om en mere fast aftale. Vi afventer kommunens krav på området. Henrik kontakter Erik herom.

Eftersyn af vores boring: Holbæk Brøndboring er blevet sat på opgaven, der rykkes for handling.

Eftersyn af rentvandstank? Er det periodisk eller pr bestilling. Alf kontaktes.

Flemming indkøber en tablet til arbejdet med aflæsning og installering af APP fra flowmåleren.

5. Vandværk i forhold til Enghaven: Tæt på en aftale, Danske Vandværker har en standardaftale, der er rettet til. Hvis ikke de nye vedtægter vedtages på GF, skal aftalen kunne annulleres. Ved en sammenlægning skal vandet være aflæst så tæt på sammenlægningstidspunktet som muligt. Henrik laver en nytårshilsen, hjemmeside, fb, mail, til foreningen med orientering om vandværkets nye status.

 Charlotte opretter særskilt konto til deponering af Enghavens indskud.

6. Kommende opgaver/tovholdere:

Vejene: Er lige blevet skrabet.

Asfaltvejen i risiko for underminering, da der pløjes meget tæt, det overvejes at forpagte lidt jord langs kanten. Henrik vender med Erik.

Strand/dræn/mole: Molen trænger til en renovering, dette iværksættes til foråret. Ny bådebro og tømmerflåde skal indkøbes. Der findes færdiglavede løsninger. Freddy er tovholder på indkøb af dette fra vores side. Henrik kontakter Enghaven om dette.

Stadig god plads til grenaffald på bålpladsen.

Hjemmeside/Facebook: Ny flot hjemmeside, tjek den ud☺

7. Noget, som skal ske inden vinterens komme: Nej

8. Evt:

Charlotte har lavet et udkast til et årshjul for foreningen. Vi drøfter dette på næste møde i marts.

Ref: Karen